
Prome Minister Evelyn Wever-Croes: 


MI TIN TUR CONFIANSA CU ARUBA LO 
SURPASA E MOMENTONAN DIFICIL AKI 








Dialuna 8 di juni, Prome Minister Evelyn Wever-Croes a 
cera e conferencia di prensa di Gobierno di Aruba pa brinda 
informacion di maneho di Covid-19 enfatisando cu nos lo 
surpasa e momentonan dificil aki si nos tin fe, optimismo, 
solidaridad cu otro y determinacion. 


“COVID-19 a bati na nos porta totalmente inespera. Riba e 
tereno di salud, danki na un strategia hopi agresivo y bon 
planifica, nos a logra domin'e na e momentonan aki. Aworaki 
nos enfoke ta riba economia cu ta den un crisis hopi grandi. 


Gobierno a institui un comision di innovacion y recuperacion 
economico. Den e comision aki tin hopi sub-comision ta traha, 
diferente task force y mas di 100 persona ta traha cu ta duna 
nan tempo pa asina yuda nos reactiva nos economia na un 
manera innovativo. 


Mesora Gobierno a yuda esnan cu a perde entrada y mas di 
8000 persona a wordo yuda cu e asistencia financiero di FASE. 
E no ta facil pa regla un sistema pa yuda 8000 persona. Banda 
di esey e total di persona cu a pidi bijstand tambe a aumenta 
mas di lo costumber. Danki na subsidio di salaris 27 mil persona 
ta haña nan salaris paga y mas di 3000 comerciante mediano 
y chikito a haña asistencia financiero pa nan por draai 3 luna 
mas. 





Esaki ta e sistema di ayudo financiero cu ainda nos ta dunando. 
E ta trece su retonan cu n'e. Mi sa cu e sistema no ta traha 
100% pero e ta trahando hopi bon den e tempo cortico cu nos 
tawata tin pa set e up. 


Banda di esey Gobierno a cuminsa tambe pa fast track e 
proyectonan cu nos tawata tin den pipeline caba. Pa cu esaki 
nos a cuminsa proteha nos areanan di naturalesa pa nos por 
cuminsa desaroya rond di e areanan aki. Mes momento nos 
a cuminsa traha riba e modelo economico nobo pa Aruba. Un 
modelo cu ta trece e cambionan necesario pa aisna nos tin un 
economia mas fuerte y resiliente cu ta innovativo y cu ta duna 
espacio pa wanta golpi si en caso nos bolbe haña un golpi 
manera esaki. 


Enfoke riba esaki ta pa mehora e servicio na nos ciudadanonan. 
Den e cuadro aki mi por bisa tambe cu awe nos a anuncia 
e destaho publico pa un desaroyo nobo pa Aruba, sea un 
refineria of un otro tipo di actividad riba e area di refineria. 
Dialuna e destaho publico a cuminsa y tur interesadonan local 
y internacional tin 6 siman pa entrega nan expresion di interes 
pa asina nos por logra trece actividadnan nobo pa Aruba, 
diversifica nos economia y crea cupo di empleo. 


Nos ta den crisis ainda pero nos ta trahando mes momento pa 
nos sali di e crisis aki y pa nos ta hopi mas fuerte. Manera mi 
a bisa caba riba e tereno di salud na e momentonan aki nos 
tin'e domina. Nos a habri economia interno y ta bayendo hopi 
bon. Aworaki nos ta trahando riba desaroyo nobo caminda 
por tin empleo nobo, desaroyo economico, un modelo fuerte 
y innova. P'esey mi kier a enfoca awe riba dje pasobra mi 
kier a laga bo awe cu optimism cu apesar cu nos a pasa den 
temponan dificil, nos tin temponan miho na caminda. Loke nos 
mester tin ta fe, nos mester ta optimista, solidario un cu otro y 
determina cu nos ta bay surpasa e momentonan dificil aki. Ami 
ti tur confiansa cu nos ta logra esaki”, Prome Minister a duna 
di conoce. 

Drs. Glenda Hernandez, Departamento di Asunto Social: 

Den conferencia di prensa di Gobierno di Aruba dialuna 
anochi, Drs. Glenda Hernandez, Director di Departamento di 
Asunto Social a duna un relato tocante e proceso di apertura 
di scolnan na Aruba treciendo hopi claridad den e maneho cu 
a hiba pa habri scol bek den fase pa asina nos por bay bek na 
normal teniendo cuenta siguridad di nos muchanan. 


1. Cluster 4 den structura di calamidad: 

Sra. Hernandez ta president di Cluster 4. Departamento Social 
ta encarga cu 'Bevolkingszorg', esta e cuido di nos populacion 
ora un calamidad sosode. Den e calamidad di Covid-19 a tuma 
e decision cu scolnan lo cay bou di encargo di Cluster 4. 


2. Proceso di apertura di scolnan hunto cu ‘schoolbesturen’: 
Fase 1 pa apertura di scolnan a cuminsa comienso di mei 
2020 unda a sinta tur siman cu mayoria di ‘schoolbesturen’ 
y a palabra tur e desicionnan tuma den Team Maneho Crisis. 
A pidi tur e schoolbesturen pa habri 18 di mei y si esaki no 
ta posibel, pa nan bin cu un plan con nan lo bay duna les na 
muchanan cu no por wordo alcansa door di enseñansa digital 
of di otro modo, di cual ta un grupo grandi. A pidi tambe atencion 
di e schoolbesturen con nan lo atende cu e muchanan cu tin 
problemanan social emocional na cas. Apesar cu Fase 1 a 
cuminsa na comienso di mei, a habri efectivamente e scolnan 
entre 25 di mei y 1 di juni, scolnan basico, special y kleuter, 
esta 1 luna mas despues. 


Fase 2 a cuminsa e di 3er siman. E Team di Maneho hunto 
cu DVG a sinta pa discuti kico ta e riesgonan si scol habri pa 
muchanan bou di 12 aña. Esey a conduci na tuma un decision 
pa habri scolnan 100% den e siguiente fase, esta dia 8 di juni! 
Esta 2 siman despues! 


Sra. Hernandez a remarca cu mescos cu apertura di tiendanan, 
apertura di scol tambe a pasa den fase. Team Maneho di Crisis 
a tuma tempo pa haya y discuti tur informacion di riesgo y 














siguridad. Scolnan tambe a haya tempo y poco poco mester 
a cuminsa habri scolnan bek. Ora un pais ta den un ley di 
calamidad, e situacion por cambia di un momento pa otro. Por 
lo tanto, mester tin e flexibilidad pa actua miho of mas lihe 
posibel. 


“Mi ta comprende tur e trabounan cu a wordo haci door di nos 
maestronan. Mi ta pidi comprension tambe cu nos ta sigui pa 
apertura total y bay na un situacion normal teniendo cuenta cu 
tur riesgo y siguridad pa habri scolnan bek. No ta zomaar nos 
ta tuma decision”, Sra. Hernandez a expresa. 


3. Sindicatonan: E ekipo bou encargo di Sra. Hernandez a sinta 
tambe cada siman cu e sindicatonan Simar y Seppa, aunke 
estrictamente un structura di calamidad no ta reconoce un rol 
specifico pa sindicato. Pasobra den un calamidad mester tuma 
decision cla y actua lihe!, Sra. Hernandez a enfatisa. 


Sra Hernandez a bisa acerca cu na momento cu un pais tin un 
calamidad tur maneho nobo ta wordo para automaticamente y 
na e momento ey ‘opperbevelhebber’ cu ta Minister Presidente 
lo tuma over. 


Conclusion: Pa conclui, Sra. Hernandez a remarca y a 
reconoce cu tin un gap grandi den informacion entrée e 
schoolbesturen y e veld di enseñansa durante e calamidad di 
Covid19. Pa e motibo aki, den e siguiente 3 lunanan hunto cu 
BRA, lo traha un structura di calamidad pa enseñansa unda 
lo tin un rol delinia pa e diferente stucturanan cu nos conoce 
den ensenansa, entre otro tambe directornan di scol por duna 
advies na e Team di Maneho. 

MINISTER XIOMARA MADURO 


MINISTER di Finansa, Asuntonan Economico y Cultura 


Museo Arquelogico ta informa: 


EXPOSICION TEMPORARIO “CARIBBEAN 
TIES” TAMBE A HABRI BEK PA PUBLICO 


Bin bishita e exposicion temporario interesante aki gratis 


Mientrastanto e exposicion temporario “Caribbean Ties” na 
Museo Arqueologico Nacional Aruba tambe a habri bek pa 
publico. E conchi particular aki tin un nek cu ta bay afo y ta 
pretenece na e asina yama Ceramica Ordinario y ta un di e 
artefactonan arkeologico di Aruba cu ta exhibi den e exposicion 
bunita aki tocante nos herencia Indjan comparti den Caribe. 








E comchi tin un rand diki cu ta bay aden y un base forma di 
renchi. E comchi di ceramica aki ta hopi gepolish banda pafo 
y menos gepolish banda paden. E forma specifico di e comchi 
aki ta indica cu el' a ser usa pa almacenamento. El a ser haya 
na Savaneta y ta parti di e colleccion Biemans. Bin bishita e 
exposicion temporario interesante aki gratis. Nos por ricibi bo 
di Dialuna te Diabierna di 9.30'or di mainta te 4.30'or di atardi. 











10 DI JUNI 2020 


Nos ta wardabo! 









FELIZ DIA DI 
PORTUGAL 


DIA DI LUÍS VAZ DE CAMÕES Y 
DIA DI COMUNIDAD PORTUGUES 


Danki pa yuda nos desaroya nos economia 

Departamento di Asunto Economico ta informa: 











PERMIS 


LIRIA 








Cal N 
GUNNING) 





A 
(UN 





e è è 


Directie Economische Zaken, 
Handel en Industrie 





Algun dia pasa un persona a share riba FB cu e la entrega 
peticionan pa permiso pa negoshi (vestigingsvergunning) na 
Departamento di Asunto Economico na 2017, 2018, 2019 y 
2020 y cute ainda no a logra haya su permiso. 


Atuma nota cu otro personan a sigui share e post di e persona 
aki sin verifica e veracidad di e comentario/critica. 

Den Departamento Asunto Economico a haci un investigacion 
interno pa sa kico por a pasa. 


Nos a tuma contacto tambe cu e persona. Ta resulta cu nunca 
e la entrega ni na 2017, ni na 2018 y ni na 2019 peticion na e 
departamento pa permisonan di negoshi. Pa 2020 awor cu nos 
a contact e persona, e ta bezig ta entregando su peticionnan. 
Ora bo bay Notario pa lanta um compañia, por ehempel un 
NV of VBA, e notario no ta manda e peticion na Departamento 
di Asunto Economico automaticamente. Abo mester entrega 
e peticion na Departamento Asunto Economico pa nos por 
procesa bo peticion y entregabo e permiso(nan). 


Den caso di peticionnan pa Hotel, Condominium etc e 
peticionan por tarda hopi pasobra nan tin cu bay ministerio di 
turismo; 

Den caso di permisonan pa compañia di aviacion tambe por 
tarda pa motibo cu e mester bay deparyamento di aviacion y e 
compañia mester cumpli cu tur rekisito ayanan; 

Den caso di companianan den cuido (zorg) medico nan mester 
bay departamento di salubridad publico y mester cumpli cu 
varios criteria na DVG. 


Tambe mester corda cu e peticion mester ta completo. Ora 
ta falta documento e cliente ta wordo pidi pa trece of manda 
esakinan via email. Si cliente tarda of no trece, no por trata e 
peticion. Lunanan despues cliente ta bin back pa sigui cu e 
peticion y ta trece resto di documentonan. 


Riba www.deaci.aw bao business licenses tin tur informacion 
necesario. Please bishita e website pa informacion pa entrega 
peticion pa permido di negoshi (vestigingsvergunning). 

GOBIERNO DI ARUBA 


MINISTER GLENBERT F. CROES 


MINISTER di Ast ial y Labor 

KICO TA ABUSO DI MUCHA? 


Abuso di mucha ta incera cualkier tipo di maltrato emocional, 
sexual y fisico of negligencia cu ta wordo causa door di un 
adulto cu tin e responsabilidad pa e cuido y desaroyo di un 
menor di edad. Un mucha entre 0 pa 18 aña ta wordo considera 
como un menor di edad. 

Nos ta papia di abuso di mucha ora ta referi na cualkier tipo 
di accion of falta di tuma accion di un adulto, cu ta resulta den 
consecuencianan grave pa cu e desaroyo di e menor. E adulto 
por ta un mayor, un miembro di famia, un cuidado di e mucha 
y tambe otro adultonan responsabel por ehempel: coachnan di 
sport, docentenan etc. 

Abuso fisico, abuso emocional, abuso sexual, negligencia y 
violencia domestico tur ta formanan di abuso di mucha. 


ABUSO EMOCIONAL 

Abuso emocional por causa un impacto profundo ariba un 
mucha y su efectonan ta pa bida largo. Abuso emocional ta 
ora un adulto den cuido di e mucha ta keda sin duna e mucha 
cariño, amor, calor of atencion cu e tin mester pa su desaroyo 
social-emocional. 


Abuso emocional tambe ta incera abuso verbal, caminda e 
mucha ta wordo grita, humilia y insulta constantemente. Abuso 
emocional por laga un mucha sinti cu e no tin balor y cu niun 
hende no ta stim'e y e impacto negativo aki tin su efecto riba e 
bida completo di un mucha. 


Actonan di abuso emocional di mucha: 


No ta permiti un mucha expresa su punto di bista of opinion 
Ridiculisa un mucha pa locual cu e ta bisa 

Pone un mucha keda keto of ta pon'e cera su boca 
constantemente 

Grita y ta menasa un mucha constatemente 

Cherche di un mucha pa su manera di ta 

Duna un mucha e “silent treatment” como castigo, esaki ta 
nifica cu no ta papia cu e mucha pa un periode como un forma 
di castigo 

Ta limita contacto fisico cu un mucha, no ta dun'e brasa of calor 
Ta yama un mucha nomber y ta bis'e cu e “no ta sirbi” of cu e 
“ta un eror” 

No ta permiti pa un mucha tin contacto cu su amigonan 

Ta trata un mucha malo dilanti otro hende por ehempel: dal'e, 
pas'e un wanta of grite 

Ta “bully” un mucha, ta conta tambe pa “online bullying” 

Tur e formanan aki di maltrato tin un cierto nivel di abuso 
emocional den dje y esaki por causa un mucha hopi daño 
emocional y ta afecta su persona den futuro como adulto. 


Con pa señala abuso emocional di mucha? 





Ora un mucha ta wordo abusa emocionalmente por reconoce 
esaki na cierto señalnan. E señalnan por ta varios y ta diferencia 
pa cada mucha y su situacion specifico. E ta importante 
pa semper tene cuenta cu tin e posibilidad cu e señalnan 
aki no semper ta duna indicacion cu tin abuso emocional di 
mucha andando y cu esakinan por a wordo causa door di otro 
motibonan. Pa es motibo semper mester keda alerto y no keda 
keto pa busca ayudo of conseho di nos profesionalnan. Paso cu 
e accion corecto bo por salba un bida. 


Señalnan di abuso emocional: 


E mucha ta mustra cu e tin hopi miedo y ansiedad 

E tin un comportacion hopi bruto, agresivo of hopi negativo 

Su comportacion ta demasiado keto y tin hopi dificultad pa cera 
amistad 

E mucha no ta demostra amor of cariño na su mayornan of un 
adulto specifico 

E mucha ta mustra comportacion cu ta inapropia por ehempel: 
chupa dede na edad grandi 

Ora bota sospecha abuso emocional di un menor tuma contacto 
dibiaha cu Bureau Sostenemi na 588-1010 pa conseho of 
ayudo. Actua mesora, no keda keto! 


Si bo ta sinti como mayor of cuidado di mucha cu bo mester 
di guia y sosten pa cu cuido y lantamento di mucha por tuma 
contacto cu Tienda di Educacion na 161. 


Si bo ta un mucha of un hoben cu tin mester di guia of conseho 
tuma contaco cu Telefon pa Hubentud na 131. 

REGISTRACION 
PA SUBSIDIO DI SALARIO 


Dia 3 di juni companianan cu ta bin na remarke pa aplica pa 
Subsidio di Salario di Gobierno di Aruba pa luna di juni 2020 a 
ricibi un notificacion di SVb via di email cu informacion tocante 
Subsidio di Salario. 


E notificacion ta contene un link pa e portal digital di MiSVb riba 
cual e compania ta ingresa den e portal segun su credencial pa 
por yena e formulario completamente y despues primi e boton 
‘Entrega Peticion’. 


Pa luna di juni e compania mester obtene firma di tur trahado cu 
ta bay di acuerdo cu un reduccion di ‘arbeidsomvang' di minimal 
20% y (upload) e formulario firma bek den e portal MiSVb. E 
formulario 'Akkoordverklaring arbeidsomvang vermindering' ta 
obtenibel riba e portal di MiSVb. 


Nos ta pidi tur compania pa yena e formulario di aplicacion y 
manda esaki hunto cu e formulario di ‘Akkoordverklaring 
arbeidsomvang vermindering' pa MiSVb pa por bin na remarke 
pa e Subsidio di Salario. 


EM Ultimo fecha pa entrega e formularionan ta 13 di juni 2020 te cu 
12:00 AM. 


009 


XiomaraMaduro.com 

Minister di Turismo Sr. Dangui Oduber ta anuncia cu diaranson 
10 di juni lo inicia e construccion di e pier na Rodgers Beach 
na San Nicolas. E pier a wordo aproba den e presupuesto di 
Tourism Product Enhancement Fund (TPEF) y ta cla pa ranca 
sali. 


E mandatario a menciona cu e proyecto ta encera un pier di 
29-meter cuadra y tambe un plataforma di na banda di e pier 
cu por wordo uza pa haci zonnebad of simplemente pa bula 
den lama. Pa traha e pier lo haci uzo di e pilarnan existente 
den e lama. Segun minister Oduber e proyecto aki ta premira 


pa termina den 6 siman di tempo. E mandatario a bisa cu e 
idea ta pa rebiba e area di Rodgers Beach bek pa di e forma 
aki mehora e producto Aruba. 


Den e potret por mira un Rodgers beach yen di hende den 
decada di afia 1960. 


Minister Dangui Oduber ta contento di por cumpli cu e pueblo 
di Aruba y e comunidad di San Nicolas, apesar di e situacion 
actual dificil tog ta logra duna Rodgers Beach su pier bek. 

V PROME CU E TURISTA BOARD 


Pre screening 























Ed card mandatorio 
Self health declaration form 
Turista mester bisti mask 


Stimula encurasha pa upload 
“negative covid test' prome cu board 


Cuarentena no ta necesario 





Seguro medico obligatorio pa cubri 
‘Covid Insurance’ 

€ Thermal camera 100% screening temperatura. 
Lo cuminsa manual prome 


9 Controla riba temparatura y sintoma 
9 Controla via triage 


0 100% PCR rapid test ora na airport 
obligatorio 


0 Turista lo keda 24 ora den cuarentena na 
su hotel pendiente resultado 














Lo mester check out y 
bay un luga asigna ! 

